नृत्य और फूलों के साथ महिलाओं ने खेली कन्हैया संग होली
नृत्य और फूलों के साथ महिलाओं ने खेली कन्हैया संग होली
सागर | फाल्गुन अपना रंग धीरे-धीरे दिखाने लगा है। होली का त्यौहार आने में अभी सप्ताह भर की देरी है। पर शहर की महिलाओं ने फूलों की होली के साथ इसकी शुरुआत कर दी है। झंडा चौक गोपालगंज स्थित नृत्यगोपाल मंदिर गुरुकुल में पारंपरिक रूप से होलाष्टक के मौके पर महिलाओं ने होली खेली। बड़ी संख्या में उपस्थित महिलाओं ने भगवान श्रीकृष्ण और राधाजी के संग उनके और आपस में एक दूसरे के साथ फूलों की होली खेली। बुंदेली होली गीतों और धार्मिक भजनों का गायन-वादन और नृत्य कर एक दूसरे को होली की शुभकामनाएं दीं। पुष्पा शास्त्री के संयोजन में माया मिश्र, डाॅ. रंजना बोहरे, अंजू मिश्रा, वनीता त्रिपाठी, निशा शर्मा, सुधा, वंदना, लक्ष्मी, नेहा, त्रिवेणी, ममता, लता, सहित बड़ी संख्या में महिलाओं ने सहभागिता की।
श्रीदेव भूतेश्वर मंदिर में हुआ सुहागिलें कार्यक्रम
सागर | श्रीदेव भूतेश्वर मंदिर में माता पार्वती की सुहागलें का कार्यक्रम रविवार को श्रद्धाभाव से हुआ। शिव-पार्वती विवाह की आखिरी रस्म के उपलक्ष्य में हुए इस कार्यक्रम में सैकड़ों की संख्या में महिलाएं शामिल हुईं। समिति सदस्य दीपक मिश्रा ने बताया कि सभी ने व्रत रखकर भगवान से आशीर्वाद लिया। कार्यक्रम में सुषमा मिश्रा, आभा तिवारी, सुधा, विद्या, बबीता, विधि, सुलेखा, मंजू, रानी, नीरजा, किरण पांडे, पंडित मनोज तिवारी, पंडित चतुर्भुज पांडेय सहित बड़ी संख्या में लोग मौजूद थे।
पीली कोठी का तीन दिवसीय उर्स मुबारक 12 मई से
सागर | पीली कोठी वाले बाबा हजरत सैय्यद दाउद मक्की चिश्ती सावरी रहमत उल्लाह अलैह का 67वां सालाना उर्स मुबारक 12 मई से शुरु होगा। तीन दिवसीय उर्स 14 मई तक चलेगा। उर्स से संबंधित पीली कोठी दरगाह शरीफ इंतजामियां कमेटी की बैठक पीली कोठी परिसर में अध्यक्ष शहीद खान की अध्यक्षता में हुई। इसी में तारीखों पर फैसला हुआ। तैयारियों पर भी चर्चा हुई। जिम्मेदारियां सौंपी गईं। कमेटी के सचिव हाजी अजीम खान ने बताया कि कौमी एकता के प्रतीक उर्स में देश के ख्याति प्राप्त कब्बाल शिरकत करेंगे।
आंगनबाड़ी कार्यकर्ताओं ने दिया ज्ञापन
सागर | संत रविदास महाकुंभ में आए प्रदेश के मुख्यमंत्री शिवराज सिंह चौहान को आंगनबाड़ी-सहायिका कार्यकर्ता संघ ने ज्ञापन सौंपा। जिलाध्यक्ष लीला शर्मा के नेतृत्व में मानदेय बढ़ाने, पदोन्नति, शासकीय सेवक घोषित करने जैसे विभिन्न मांगों को लेकर ज्ञापन दिया गया। सीएम ने उचित कार्रवाई का आश्वासन दिया है।
अतिथि शिक्षक कल करेंगे विधानसभा का घेराव
सागर | संयुक्त अतिथि शिक्षक संघ अपनी नियमितीकरण की मांग को लेकर 7 मार्च को भोपाल में विधानसभा का घेराव करेगा। इसमें प्रदेश भर के अतिथि शिक्षक शामिल होंगे। जैसीनगर ब्लॉक अध्यक्ष धनीराम प्रजापति ने बताया कि रविवार को हुई बैठक में तय हुआ कि जिले भर के अतिथि शिक्षक भी इसमें शामिल होंगे। संभागीय अध्यक्ष गौरीशंकर पांडेय ने सभी से इसमें शामिल होने को कहा है।
कुशवाहा समाज का परिचय सम्मेलन 19 को
सागर | नव युवक कुशवाहा विकास प्रगति मंच गणेश मंदिर एवं जिला कुशवाहा क्षत्रिय समाज के तत्वावधान में कुशवाहा समाज का युवक-युवती परिचय सम्मेलन 19 मार्च को रवींद्र भवन में होगा। इसमें बंधन स्मारिका का विमोचन होगा। बायोडाटा अभी भी जमा किए जा सकते हैं। यह निर्णय रविवार को हुई बैठक में हुआ। बैठक में समिति अध्यक्ष गोविंद पटेल, हेमराज, मनीष, शिवदयाल, संगीता, लक्ष्मी, प्रेमलता, पुष्पा पटेल आदि मौजूद थीं।
मासिक महाआरती में जुटे सैकड़ों लोग
सागर | भगवती मानव कल्याण संगठन पंचज्योति शक्तितीर्थ सिद्धाश्रम के संयुक्त तत्वाधान में मासिक महाआरती रविवार को सत्संग भवन गुजराती बाजार में हुई। टीम प्रमुख मलखान सिंह बीना ने कहा कि कि संगठन समाज को सही राह दिखलाने के लिए संगठन आरती क्रम श्री दुर्गा चालीसा पाठ के अनुष्ठान कराकर घर-घर जाकर लोगों को नशामुक्त, मांसाहार मुक्त एवं चरित्रवान बनाने का प्रयास कर रहा है। महिला शाखा की जिला संगठन मंत्री लक्ष्मी ठाकुर ने कहा कि महाआरती मे नए लोगों को भी लेकर आएं। संचालन भानू प्रताप सिंह ने किया। आभार जिलाध्यक्ष निरन सिंह लोधी ने माना।
कुशवाहा महापंचायत का विवाह सम्मेलन 29 अप्रैल को
सागर | जिला कुशवाहा महापंचायत की बैठक तुलसीनगर वार्ड में हुई। तय हुआ कि 29 अप्रैल अक्षय तृतीया के मौके पर मुख्यमंत्री कन्यादान योजना के तहत सर्वजातीय विवाह सम्मेलन राधेश्याम भवन, विश्व भारतीय स्कूल परिसर तुलसीनगर में होगा। इसके लिए संगठन के पदाधिकारियों को विधानसभावार जिम्मेदारियां सौंपी गई हैं। महापंचायत के जिलाध्यक्ष भैय्यन पटेल ने सभी से इसमें सहभागिता की बात कही है। बैठक में परमानंद पटेल, हुलासीराम पटेल, अरुण, राजेश, डालचंद, शिवदयाल, आरपी पटेल आदि मौजूद थे।
स्मृति दिवस पर श्रद्धांजलि सभा हुई
सागर | कम्युनिस्ट कामरेड स्टॉलिन के स्मृति दिवस पार एसयूसीआई की जिला कमेटी के तत्वावधान में चेतना अध्ययन केंद्र यादव कॉलोनी में श्रद्धांजलि सभा हुई। मुख्य वक्ता पार्टी के जिला सचिव रामावतार शर्मा थे। राकेश पटेल ने भी अपनी बात रखी। सभा में सोना कुशवाहा, रामसिंह, तुलसी, जयश्री आदि मौजूद थीं। संचालन राकेश पटेल ने किया।
awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva